
RAPORT ÎNLOCUITOR
asupra propunerii legislative pentru completarea Ordonanţei de urgenţă a Guvernului nr.67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat  

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu propunerea legislativă pentru completarea Ordonanţei de urgenţă a Guvernului nr.67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat, transmisă cu adresa nr.P.l. x 428 din 4 iunie 2007 şi înregistrată sub nr.24/301/05.06.2007.

În şedinţa din data de 11 septembrie 2007, plenul Camerei Deputaţilor a hotărât retrimiterea la Comisie în vederea reexaminării şi întocmirii unui raport suplimentar.
La întocmirea raportului, Comisia a avut în vedere avizul favorabil al Consiliului Legislativ şi punctul de vedere negativ al Guvernului.
Propunerea legislativă are ca obiect de reglementare completarea Ordonanţei de urgenţă a Guvernului nr.67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat, aprobată cu modificări prin Legea nr.492/2006.  
Propunerea legislativă pentru completarea Ordonanţei de urgenţă a Guvernului nr.67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Sorin  Chelmu  - secretar general în cadrul Ministerului Agriculturii  şi Dezvoltării Rurale.

La lucrările comisiei au fost prezenţi 26 de deputaţi, din totalul de 27 de deputaţi membri ai comisiei.

Raportul Comisiei a fost adoptat cu 22 voturi pentru, 2 voturi împotrivă şi o abţinere, în şedinţa din  20.02.2008.

Propunerea legislativă a fost respinsă de Senat în şedinţa din 30 mai 2007.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.
În urma dezbaterii, Comisia propune admiterea cu modificări  şi completări a proiectului de lege. 
I. Amendamente admise
În urma dezbaterii, Comisia propune adoptarea proiectului de lege cu următoarele amendamente: 
	Nr. crt.
	Text iniţial
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	Titlul legii
LEGE
pentru completarea Ordonanţei de urgenţă a Guvernului nr. 67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat 
	___________
	Titlul legii 
LEGE
pentru modificarea şi completarea Ordonanţei de urgenţă a Guvernului nr. 67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat
	 

	2. 
	ARTICOL UNIC. – Ordonanţa de urgenţă a Guvernului nr. 67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat, publicată în Monitorul Oficial al României, Partea I, nr.787 din 18 septembrie 2006, cu modificările şi completările ulterioare, se completează după cum urmează:
Text Ordonanţa de urgenţă a Guvernului nr.120/2007:

o) sume transferate din FEADR şi de la bugetul de stat pentru beneficiarii prevăzuţi în PNDR, în baza contractului de finanţare şi a dosarului de achiziţii aprobat de APDRP în cadrul unui proiect finanţat de FEADR, conform legii;

	___________
	ARTICOL UNIC. – Ordonanţa de urgenţă a Guvernului nr. 67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat, publicată în Monitorul Oficial al României, Partea I, nr.787 din 18 septembrie 2006, aprobată cu modificări prin Legea nr.492/2006, cu modificările şi completările ulterioare, se modifică şi se completează după cum urmează:

1. La articolul 1, litera o) a alineatului (2) va avea următorul cuprins:

„o) avans – sumele transferate din FEGA, FEADR şi de la bugetul de stat pentru beneficiarii FEGA şi pentru beneficiarii prevăzuţi în PNDR, după cum urmează:

1. sume transferate de la bugetul de stat şi/sau din FEGA beneficiarilor FEGA pentru cheltuielile efectuate conform art.3 din Regulamentul (CE) nr.1290/2005 al Consiliului privind finanţarea politicii agricole comune pentru schemele de plată prevăzute de următoarele regulamente: Regulamentul (CEE) 3149/1992 al Comisiei de stabilire a normelor de punere în aplicarea furnizării de alimente din stocurile de intervenţie pentru persoanele cele mai defavorizate din Comunitate, modificat şi completat prin Regulamentul (CE) nr.1127/2006 al Comisiei pentru stabilirea valorii standard de import în vederea fixării plăţilor la intrare la anumite legume şi fructe, Regulamentul (CE) nr.2060/2004 al Consiliului, de modificare a Regulamentului (CE) nr.2702/1999 al Consiliului privind acţiunile de informare şi promovarea produselor agricole din ţările terţe şi a Regulamentului (CE) nr.2826/2000 al Consiliului privind acţiunile de informare şi promovare pentru produsele agricole pe piaţa internă, Regulamentul (CE) nr.1071/2005 al Comisiei privind normele de aplicare ale Regulamentului (CE) nr.2826/2000 al Consiliului privind acţiunile de informare şi promovare pentru produsele agricole pe piaţa internă, Regulamentul (CE) nr.3/2008 al Consiliului privind acţiunile de informare şi promovare pentru produsele agricole pe piaţa internă şi în ţările terţe, Regulamentul (CE) nr.1346/2006 al Comisiei pentru fixarea restituirilor la export la sectorul cărnii de pasăre, Regulamentul (CE) nr.800/1999 al Comisiei privind stabilirea normelor comune de aplicare a regimului de restituiri la exportul de produse agricole, Regulamentul (CE) nr.1146/2007 al Comisiei de aprobare a unui plan privind atribuirea statelor membre de resurse imputabile exerciţiului 2008 pentru furnizarea produselor alimentare din stocurile de intervenţie pentru persoanele cele mai defavorizate din Comunitate, Regulamentul (CE) 907/2000 al Comisiei de stabilire a normelor de aplicare a Regulamentului (CE) nr.1254/1999 al Consiliului privind ajutorul acordat în vederea depozitării private în sectorul cărnii de vită, Regulamentul (CEE) nr.3444/1990 al Comisiei de stabilire a normelor de ajutoare acordate în vederea depozitării private în sectorul cărnii de porc, Regulamentul (CEE) nr.3446/1990 al Comisiei de stabilire a normelor de aplicare a acordării de ajutoare pentru depozitarea privată în sectorul cărnii de ovine şi de caprine, Regulamentul (CE) nr.2771/1999 al Comisiei de stabilire a normelor de aplicare a Regulamentului Consiliului (CE) nr.1255/1999 al Consiliului privind măsurile de intervenţie pe piaţa untului şi smântânii, Regulamentul (CE) nr.2707/2000 al Comisiei de stabilire a normelor de aplicare a Regulamentului (CE) nr.1255/1999 al Consiliului privind ajutorul comunitar acordat în vederea aprovizionării cu lapte şi cu produse lactate a instituţiilor, Regulamentul (CE) nr.1898/2005 de stabilire a normelor de aplicare a Regulamentului (CE) nr.1255/1999 al Consiliului în ceea ce priveşte măsurile de comercializare a smântânii, untului şi untului concentrat pe piaţa comunitară, Regulamentul (CE) nr.320/2006 al Comisiei de instituire a unui regim temporar de restructurare a industriei zahărului în Comunitatea Europeană, Regulamentul (CE) nr.1580/2007 al Comisiei de stabilire a normelor de aplicare ale Regulamentelor (CE) nr.2200/1996, (CE) nr.2201/1996 şi (CE) nr.1182/2007, ale Consiliului, în sectorul fructelor şi legumelor, Regulamentul (CE) nr.1227/2000 al Comisiei privind stabilirea unor reguli detaliate de aplicare a Regulamentului (CE) nr.1493/1999 al Consiliului privind organizarea comună a pieţei viti-vinicole, cu privire la potenţialul de producţie, Regulamentul (CE) nr.245/2001 al Comisiei de stabilire a normelor de aplicare a Regulamentului (CE) nr.1673/2000 al Consiliului privind organizarea comună a pieţelor în sectorul inului şi cânepei pentru fibre, şi orice alte regulamente care apar în perioada următoarea;

2. sume transferate de la bugetul de stat şi din FEADR pentru beneficiarii PNDR în baza contractelor de finanţare şi a dosarului de achiziţii aprobat de APDRP în cadrul unui proiect finanţat din FEADR, conform legii;  

Deputat PNL - Nicolae Popa

Deputat PSD - Vasile Mocanu

Deputat UDMR - Atilla Kelemen 
	Pentru respectarea normelor de tehnică legislativă.

Pentru lărgirea cadrului legal cu privire la modul de alocare a FEGA în sensul acordării de avansuri beneficiarilor publici şi privaţi ai schemelor de plată, finanţate din FEGA, conform prevederilor Regulamentelor comunitare.


	3. 
	După art.3 se introduce art.31, cu următorul cuprins:
„Art.31. – (1) Salariile de bază ale personalului din aparatul central al Ministerului Agriculturii, Pădurilor şi Dezvoltării Rurale, precum şi Direcţia generală de programare bugetară şi coordonare a politicilor publice sectoriale, Direcţia generală de sinteză a politicilor bugetare şi Direcţia generală a contabilităţii publice şi a sistemului de deconturi în sectorul public din cadrul Ministerului Finanţelor Publice se majorează cu 75% faţă de cele prevăzute de actele normative în vigoare.

(2) Majorarea salariilor prevăzută la alin.(1) nu se aplică personalului din structurile Ministerului Agriculturii, Pădurilor şi Dezvoltării Rurale prevăzute în Hotărârea Guvernului nr. 543/2006 pentru aprobarea structurilor din cadrul Ministerului Agriculturii, Pădurilor şi Dezvoltării Rurale care au ca obiect de activitate gestionarea asistenţei financiare comunitare, precum şi a normelor de acordare a drepturilor salariale personalului aferent. ” 


	______________ 
	2. După articolul 31 se introduce un articol nou, art. 32 , cu următorul cuprins:

„Art.32. – (1) Personalul din aparatul propriu al Ministerului Agriculturii şi Dezvoltării Rurale, precum şi personalul din Direcţia generală de programare bugetară şi coordonarea politicilor publice sectoriale, Direcţia generală de sinteză a politicilor bugetare şi Direcţia generală a contabilităţii publice şi a sistemului public de deconturi din sectorul public din cadrul Ministerului Economiei şi Finanţelor beneficiază de o majorare a salariilor de bază de 75%.

(2) Prevederile alin.(1) se aplică şi personalului de la nivel judeţean şi local cu atribuţii directe sau delegate în gestionarea asistenţei financiare comunitare, din cadrul Ministerului Agriculturii şi Dezvoltării Rurale.

 (3) Procesul de gestionare a asistenţei financiare comunitare cuprinde activităţi de programare tehnică şi financiară, promovare, implementare, monitorizare, raportare, evaluare, contractare, audit, control tehnic şi financiar, efectuarea plăţilor, precum şi activităţi specifice juridice şi de coordonare cu privire la fondurile europene pentru agricultură, dezvoltare rurală şi pescuit.
Deputat PNL - Adrian Semcu 
Deputat PNL - Dan Ştefan Motreanu 
	Pentru a elimina discriminările în salarizarea personalului ce se ocupă cu gestionarea asistenţei financiare comunitare

	4. 
	Text Ordonanţa de urgenţă a Guvernului nr.120/2007:
b) sumele necesare asigurării prefinanţării;
	
	3. La articolul 5 alineatul (2), litera b) a punctului 1 va avea următorul cuprins:

„b) sumele necesare asigurării prefinanţării, inclusiv a sumelor necesare asigurării avansului pentru beneficiarii FEGA;”

Deputat PNL  - Nicolae Popa 
	Beneficiarii pot solicita un avans de la bugetul de stat şi/sau FEGA conform prevederilor Regulamentelor comunitare.

	5. 
	
	
	4. La articolul 51, după alineatul 5 se introduc trei noi alineate, alin.(6), (7) şi (8), cu următorul cuprins:

„(6) Beneficiarii publici şi privaţi ai schemelor de plată, finanţate din FEGA, pot solicita APIA plata unui avans de la bugetul de stat şi/sau FEGA, conform prevederilor Regulamentelor precizate la art.1 lit.o);

(7) Suma avansului acordat beneficiarului FEGA este cea  prevăzută în Regulamentele Comisiei Europene specificate la art.1 lit.o) şi plata acestuia trebuie să fie subordonată constituirii unei garanţii bancare sau a unei garanţii echivalente care corespunde procentului prevăzut în aceleaşi regulamente;

(8) Suma prevăzută la alin.(7) se justifică conform prevederilor Regulamentelor Comisiei Europene specificate la art.1 lit.o).”
Deputat  PNL – Adrian Semcu 

Deputat PSD – Ioan Munteanu
	


Comisia a propus aprobarea proiectului cu  22  voturi pentru,  2  voturi împotrivă şi o abţinere.

       PREŞEDINTE,



 



                      SECRETAR,





    Dr. Atilla KELEMEN    






                   Vasile MOCANU

  
Întocmit: Consilier dr.Anton Păştinaru
                Expert, Gheorghe Adrian GOŢA 

